Tänases "Pöördepunktis"...
See oli suur šokk ja väga hirmuäratav.
Nägin, kuidas mu maailm kokku kukub.
Mul olid oma suured unistused ja ma mõtlesin, et see pole ju võimalik
Mida ma küll teen?
LOOTUS
VÕIT
ELU
PÖÖRDEPUNKT
Tere ja tere tulemast saatesse!
Mul on hea meel olla Kampalas, Ugandas,
seistes siin Watoto kiriku ees,
mis on koduks kuulsale Watoto lastekoorile.
Meil on täna palju varuks su jaoks,
mistõttu oled kindlasti rõõmus, et meid vaatad.
Alustame Uganda vanasõnaga:
"Vanad mehed istuvad varjus tänu aastaid tagasi istutatud puudele"
Ehk teisisõnu, ole tark ja ära mõtle vaid tänasele,
vaid planeeri ette ka juba homseks.
Nüüd aga Simisolo julgustav sõna sellest, kuidas hoida lootust elus.
Simi, ole hea.
Aitäh!
Tahan rääkida lootusest,
mille kohta Roomlastele 4:18 ütleb:
"Aabraham uskus, kui lootus näis lootusetu,
et ta saab paljude rahvaste isaks."
Ma ei tea, mida sa täna loodad,
kuid kui paned oma usu ja lootuse Kristusesse,
on absoluutselt kõik võimalik.
Roomlastele 4:19 on öeldud,
et Aabrahami usk ei nõrgenenud,
kui ta mõistis, et ta ihu on sisuliselt elutu
ja et ka Saara üsa on elutu.
"Ta ei kahelnud Jumala tõotuses uskmatuna,
vaid sai vägevaks usus, ülistades Jumalat
ja olles täiesti veendunud,
et Jumal on vägev ka täitma seda, mida on tõotanud."
Vahet pole, millised on su olukorrad.
On need siis rahalised raskused
või lootused, mis pole veel täitunud.
Jumalal on vägi täita, mida Ta on tõotanud.
Nii et, mida Ta on sulle tõotanud?
Usu sellesse
ja tee oodates nõnda nagu Aabraham tegi -
looda vaatamata lootusetusele
ja näe oma tõotust täitumas.
Tagasi sulle Muyiwa.
Aitäh Simi!
Watoto Teenistus on rahvusvaheliselt tuntud
oma lastekoori poolest.
Kuid lootus, mida see pakub orbudest lastele ja hüljatud naistele
on nii palju suurem.
Holly istus maha selle teenistuse visionääri
ja kirgliku juhi pastor Gary Skinner'iga,
et rääkida selle teenistuse elumuutvast tööst.
Vaata!
Sellest on nüüd enam kui 30. aastat,
mil Gary Skinner rajas Watoto koguduse
koos oma naise Merilyn'iga.
Neljanda põlve pastorina usub Gary,
et see on koguduse vastutus lahendada kogukonna probleeme.
See on midagi, mida Watoto teeb iga päev
väljaspool kiriku seinu.
Kuidas te teadsite, et see on just see, mida Jumal tahab, et teekiste?
Me olime pastoriteks Sambias.
Algul ühe väikese koguduse peal,
kolides seejärel pealinna Lusakasse ja me kogudus hakkas kasvama.
Jumal kõnetas mind seal olles väga selgelt, öeldes:
"Gary, tahan, et läheksid Kampala kesklinna Ugandas
ja rajaksid sinna ingliskeelse koguduse,
läbi mille saan puudutama nii seda linna kui kogu rahvast."
Selgeim sõnum, mida olen eales kuulnud.
Mida te siia jõudes kogesite?
Milliste asjade osas pidite omama täit usku Jumalasse,
et neist läbi minna?
Enam-vähem kõige osas.
Tegu oli täielikult katkise rahvaga.
Maad oli 10. aastat valitsenud hirmuvalitseja,
mille tulemusena oli tapetud pea pool miljonit inimest.
Me elasime keset teist rõhuvat režiimi,
mis oli varasemalt kukutatud, kuid oli nüüd tagasi positsioonil.
Nemad olid tapmas teist poolt miljonit inimest.
Nii et, inimesed olid katki ja heitunud.
Poest karastusjoogi või piimatoodete ostmine
oli sisuliselt võimatu.
Me ei saanud algul siia maale isegi lennata,
kuna lennujaam ei töötanud.
Kuulsime igal õhtul tulistamist.
Kutsusin seda popcorniks,
kuna tulistamine käis popsudes üksteise järel.
Hommikul välja minnes võis vahel näha laipu tänavail.
Nii et, tegu oli uskumatult katkise ja hävitatud rahvaga.
Kuid see polnud ainus, millega silmitsi seisime.
Me kodudesse murti sisse.
Meilt rööviti relva ähvardusel kaks autot.
Nii et, see oli karm.
Tegu oli tõeliselt karmi olukorra- ja rahvaga.
Keset seda kõike aga valmistusime koguduse avamiseks.
Seda 22. aprillil, mis oli Ülestõusmispüha.
Kaks nädalat enne seda toimus tohutu autoõnnetus,
kus mu auto oli üleni sodi ja mul endal mitmed ribid murtud.
Kuid Jumal siiski kaitses meid imeliselt.
Nii et, algus oli väga raske.
Aastaid hiljem kõnetas Jumal ps. Gary't jälle,
andes talle seekord veelgi suurema ülesande.
Jumal ütles üks päev väga selgelt:
"Tahan, et hoolitseksid mu laste eest."
Mitte nende, aga Tema laste eest.
Teadsin koheselt, et jutt käib orbudest,
sest AIDS oli tabanud Ugandat kui pommina.
Me pealinna orbude arv oli suurim kogu maailmas.
Tol ajal elas Ugandas 20. miljonit inimest,
kellest 2. miljonit olid orvud.
Panin vastu ja ütlesin: "Jumal, ma ei taha hoolitseda laste eest!
Tahan jutlustada ja olla pastor",
mispeale Jumal vastas väga selgelt:
"Ma ei saatnud sind Ugandasse tegema seda, mida sina tahad,
vaid seda, mida mina tahan."
Me päästsime u. 4000 last,
kellest 1000 on nüüdseks lõpetanud keskkooli.
Meil on u. 500 noort, kes on lõpetanud ülikooli.
1000 beebit on me programmist läbi käinud.
Paljud enneaegsed.
Kõige pisem beebi, kes meil on olnud, kaalus pisut vähem kui 500 g,
olles täna imeilus tüdruk ühes me küladest.
Nähes me külades kõiki neid lapsi,
mõtlen: "Wau! Jumal ainuüksi ei tegutse juba praegu nende eludes,
aga saab tegema midagi tähendusrikast ka edaspidi."
Olen uhkusest lõhkemas. Nad on minu lapsed.
Pastor Gary sõnul ei päästa see teenistus vaid orbe,
vaid ehitab üles ka juhte.
Üks viis, mille kaudu seda tehakse,
on läbi ülemaailmselt tuntud Watoto lastekoori.
Millist mõju on selle kooriga liitumine neile lastele avaldanud?
Kuidas see on muutnud nende kogemust elust ja elu üldse?
Lapsed, kes liituvad kooriga, võtavad end koolist aastaks vabaks.
5 kuud kulub ettevalmistusteks ja 7 kuud reisitakse ringi.
Selle aasta lõpuks on nad kogenud isiklikku jüngerdamist ja väljaõpet.
Neile on saanud osaks multikultuurne kogemus,
kus nad suhtlevad inimestega teistest kultuuridest.
See aga lööb nende isiksuse õitsele.
Nad on osa millestki väga edukast,
mis paneb neid mõtlema: "Ma suudan teha midagi oma eluga."
Töö, mida Watoto kogudus teeb alates kirikupingist,
kuni nende lastekülade- ja koorini välja,
taandub kõik Jumala armastuse jagamisele.
Mida te olete õppinud Jumala kohta
kogu sellel teekonnal Watotoga seoses?
Suurim ja olulisem teadmine on see, et Jumal on armastus.
Ja et me ühiskonna, mu enda elu ja me koguduse elu põhiväärtus
peab olema ehe ja siiras armastus inimeste vastu.
See on see, mis on selgeks saanud.
Kõik taandub armastusele.
Ja samas sellele, et see kõik toimub läbi kohaliku koguduse.
Sest usun, et kogudus tõesti on maailma lootus.
Jeesus käskis meil minna välja ja teha jüngriteks kõik rahvad.
Rahvad ja mitte ainuüksi üksikisikud.
Oleme tulnud siinse rahva keskele, et leida üles nende põhiprobleemid,
mille lahenduseks on Jumala rahvas.
Tegutsevad nad siis poliitikas, äris või hariduse vallas -
me peame kasvatama üles Jumala inimesi,
kes peegeldavad Jeesuse loomust ja käitumisviisi.
Sest Jeesuski käis seal, kus inimesed olid
ja täitis nende reaalseid vajadusi.
Läbi kohaliku koguduse.
Küsimus pole suures koguduses võrratu muusika-, suitsu- ja tuledega,
kus on vinge ülistus ja veel vingemad jutlused.
See on lihtsalt üks vahend, mille kaudu Jumal töötab,
et tuua tervenemist katkistele inimestele.
Kui öeldase, et Jeesus on maailma lootus,
siis kuidas Ta seda on?
Kui kõik see, mis tegi Jeesusest Jeesuse,
oleks osa ka meie koguduste tuumast,
siis see muudaks kogu maailma.
Armastus, õiglus,
headus, tasadus, kannatlikkus, andestus, arm, halastus.
Me muudaks kogu maailma.
Nii et jah, Jumal on hea, kuid mis veelgi olulisem -
Ta armastab kirglikult igat inimest,
soovides teha neist midagi võrratut.
Hästi öeldud, ps. Skinner!
Jumala armastusele pole võrdset!
Mind tundvad inimesed ütlevad alati,
et oma tantsuoskusega ma küll oma elu ei päästa.
Peale pausi kohtume noore mehega,
kelle edutee sai alguse just siin, Watoto's
ja kes aitab mul õiged puusanõksud kätte saada.
Üks, kaks, kolm...
Väga hea!
Oled kindel?
Tundus vähe imelik.
PÖÖRDEPUNKT
"Rohi kuivab ära, õieke närtsib...
...aga meie Jumala sõna püsib igavesti." Jesaja 40:8
Tere tulemast tagasi Watoto külla Kampalas, Ugandas,
kus Ben kaotas mõlemad oma vanemad AIDS'i tõttu
ja ta tulevik näis tume.
Kuid keset seda meeleheidet leidis ta siiski lootust
ning unistuse saada koreograafiks.
Tere tulemast, Ben! - Tänan!
Me teame, et su algusaastad olid su vanemate tõttu väga rasked,
kuid siis leidsid sa Watoto.
Räägi meile oma algaastatest Watotos.
Ma liitusin Watotoga 2001. aastal
peale seda, kui mu vanemad surid.
Watoto andis mulle võimaluse uuesti unistada
ja saada oma elu tagasi.
Ma sain minna kooli ja omandada hariduse
ning viia täide oma unistused.
Nooremana tahtsid sa arstiks saada, mida aafriklasena mõistan väga,
sest me tahame omada korralikku tööd -
olla arst, jurist või raamatupidaja.
Aga koreograafia! Mis sinuga küll juhtus?
Nagu ütlesid - meil on üles kasvades suured plaanid
ja ma tahtsin ka väiksena arstiks saada.
Aga vanemaks saades mu unistused muutusid
ja veetes enam aega Jumalaga,
kogesin ka juhtimist tegeleda koreograafiaga.
Nii et, ühtpidi tegeled koreograafiaga
ja samas saad Watoto koori kaudu näha ka maailma.
Te olete käinud Šotimaal, Inglismaal, Ameerikas jne.
Millised mälestused sul neist reisidest on?
See oli imeline kogemus mu jaoks.
Sa kohtad erinevaid inimesi erinevatelt elualadelt,
nähes elu laiemalt kui vaid Uganda tasandilt.
Näed erinevaid arenguid ja kasvu ning elu teises võtmes.
Su igatsus tantsida
laienes üksi tantsimisest grupiga tantsimiseni.
Räägi meile oma grupist ja sellest, kui vanad inimesed seal tantsivad?
Mu tantsutrupi nimi on Kuninga Vägi
ja see koosneb Watoto lastest nagu ma ise,
kes on kaotanud ühe või mõlemad vanemad.
Noored on vanuses 15-17.
Õpetan neid tantsima
ja siis me läheme välja oma kogukonda,
esinedes üle kogu maa.
Kuna sa oled õppinud ka teoloogiat,
siis kuidas sa näed seda haakumas kogu selle tantsu teemaga?
On neid kahte üldse võimalik kuidagi ühendada?
Tore, et seda küsisid,
sest ma tõesti püüan rakendada ka kõike piiblikoolis õpitut,
sidudes seda tantsuga.
Tahan kasutada seda kui vahendit inimeste elude muutmiseks;
noorteni jõudmiseks ja nende aitamiseks,
et nad võiks näha kaugemale iseendast ja oma olukordadest,
ammutades meie lugudest.
Nii et, tahan kasutada kõike õpitut inimeste Kristuse juurde juhtimiseks.
Nii et, sa kasutad oma lugu ja tantsu noortele mõju avaldamiseks
ja neile tantsu õpetamiseks.
Ei tea, kas ka praegu võiks üks ime sündida,
sest mu kohta öeldakse, et ma ei oska tantsida.
Kõik väidavad nii.
Kuid ma näen, et oled mees, kelle elu üle on Jumala käsi,
mistõttu sa suudad imesid korda saata.
Nii et, näita mulle mõned liigutused ja teeme selle asja ära!
Ma tahan tantsida.
Samm,
puus,
risti.
Üks, kaks, kolm...
Samm, puus, risti, samm.
Võta nüüd aeglasemalt veidi.
Samm.
Samm,
puus,
risti.
Samm, puus, risti, samm.
Ja näe lõpus lahe välja!
Üks, kaks, kolm.
Väga hea!
Päriselt?
Tundus pisut imelik.
Võin ma nüüd su grupiga liituda? - Iga kell.
Suur tänu Ben, et olid meiega. - Võta heaks.
Peale pausi lugu mehest,
kes sai diagnoosi, millest keegi kuuldagi ei taha.
Mul olid suured unistused
ja ma mõtlesin: "See ei saa olla tõsi!"
PÖÖRDEPUNKT
Kellel on janu, see tulgu minu juurde ja joogu!
Kes usub minusse,
selle ihust voolavad elava vee jõed.” Johannese 7:37-38
Tere tulemast tagasi!
Järgmise loo mees koges, et talle on määratud surmanuhtlus,
kui arstid ütlesid, et tal on HIV viirus.
Kuid siis leidis ta uue lootuskiire.
Siin tema imeline lugu.
Sam Mukabi Zema kuulis oma elu halvimat uudist.
Testid näitasid, et ta oli HIV positiivne.
Olin kõigest 20-aastane ja mul olid suured unistused.
Mõtlesin: "See ei saa olla tõsi!"
"Kuidas see võimalik on?"
"Mida ma nüüd teen?"
Tol ajal polnud me kuulnud kellestki, kes oleks sellest terveks saanud.
Puudusid igasugused ravimid ja ravi selle haiguse vastu,
nii et see oli väga hirmutav
ja ma nägin, kuidas mu elul on kriips peal.
Sami vend aga ei leppinud selle uudisega.
See oli väga murettekitav ja ma elasin eeldavasti eituses,
mistõttu ütlesingi talle, et see pole võimalik.
Sam oli 3. kuud enne seda diagnoosi kristlaseks saanud
ja paranenud üleloomulikult ühest teisest haigusest.
Nii mõtles ta, et ehk saab Jumal tervendada ta ka HIV'ist?
Ma polnud päris kindel, kas midagi sellist võiks juhtuda,
kuid ma teadsin, et Jumal on võimeline tervendama
ja tegema palju enam, kui suudame eales ettegi kujutada.
Kuid too öö oli ikka väga pikk öö.
Sam kuulis, et nende linna oli tulemas üks kuulus evangelist,
keda inimesed kirjeldasid kui imede tegijat.
Nii et, Sam otsustas minna.
Tegu oli laupäeva õhtuga
ja ta ütles: "Jumal kõnetas mind eile õhtul
ja ütles, et siin on üks jumalamees, kellel on HIV viirus,
keda Jumal tahab terveks teha.
Jumal ütles, et Ta ise puudutab seda meest.
Ma ei taha, et keegi liiguks ringi praegu,
vaid et me kõik seisaks vaikselt oma kohtadel."
Võtsin seda kõike väga isiklikult,
mistõttu tõstsin seal seistes oma käed.
Niipea, kui oma käed tõstsin, kogesin kui kellegi puudutust oma õlal
Raputasin end, sest ma ei tahtnud, et keegi mind puudutaks
peale Jumala enda,
kuniks mõistsin, et see võiski ju olla Jumal.
Vaatasin üle õla ja seal polnud kedagi.
Hakkasin tänutundest nutma ja Jumalat tänama.
T. L. Osborn ütles: "Jah, Jumal puudutas sind
ja sa koged seda oma südames just praegu."
Mõtlesin endamisi: "Nii ongi!"
Nii otsustasin minna järgmine päev analüüse andma.
Kuid Sami rõõm jäi üürikeseks,
kui ta hiljem õhtul väga haigeks jäi.
Olin segaduses
ega teadnud, kas jätkata uskumist.
Jumala puudutusest möödus aasta,
kuid paranemismärke polnud kusagil.
Mu elu muutus täiega, kui sattusin Watoto kogudusse
ja kuulsin sealset pastorit jutlustamas.
Ta kuulutas usklike preestriteks olemisest.
Korraga ta peatus ja ütles:
"Mul ükskõik, on su ihu täis parasiite, baktereid
või mis iganes viirusi -
kui oled uuestisündinud, oled ka Jumala preester!
Sa pole presster mitte oma tervise tõttu,
vaid seetõttu,
et oled Kristuse oma Issanda ja Päästjana vastu võtnud."
See tegi midagi sügaval mu südames
ja ma mõtlesin: "See on küll julgustav!
Ma olen Jumala preester ja võin endiselt teenida Teda.
Ma ei pea ootama oma tervenemiseni."
Olin varem mõelnud,
et ei saa enne midagi teha, kuniks Jumal pole mind tervendanud.
Kuigi Sam maadles teatud HIV'i mõjudega,
hakkas ta palvetama teiste haigete eest.
See oli kummaline, et igakord, kui mul endal olid mõned sümptomid,
aga ma samas palvetasin kellegi teise eest,
siis neil hakkas alati parem.
Osad said lausa imede osaliseks.
See kõik oli segadust tekitav,
et kuidas Jumal sai kasutada mind teiste puudutamiseks,
aga samas mind ennast ei puudutanud.
See oli tõeliselt segadust tekitav.
Ajal, mis Sam võitles usus oma tervenemise eest,
nägi ta sama haigusega inimesi enda ümber suremas.
Peale väga lähedase sõbra kaotust kuulis ta üht kummalist häält.
Kuulsin oma parema kõrva taga üht väga kummalist häält,
mis ütles: "Järgmine!"
Mõtlesin endamisi: "Mis järgmine?"
Ja siis tuli mulle mu sõber meelde.
Mõtlesin, kas Jumal kasutab mu sõpra
valmistamaks mind ette suremaks järgmisena?
Kogu lugu jõudis mulle kohale,
kui üks ta tüdruksõpradest, keda ma ka teadsin, suri HIV'i tõttu.
Mul oli tohutu hirm.
Kartsin, et Sam sureb samuti.
Mu sõbra pulm oli see, mis sai mu jaoks pöördepunktiks.
Olime kõik väga elevil, kuniks kuulsin oma kõrvus jälle häält:
"Sa ei saa seda kunagi kogema."
Mõtlesin: "Miks?"
Ja siis mõistsin, et oma haiguse tõttu, mis tegi mulle väga haiget.
Ometi ütles pastor hetk hiljem midagi, mis muutis kogu Sami elusuuna.
Ta ütles: "Tervitused teile kõigile.
Tervitused ka mu naiselt ja me kolmelt lapselt."
Seda kuuldes miski kui klõpsatas minus
ja ma mõtlesin:
"Kui Jumal mu terveks teeb, tervitan ka kord teisi selliselt."
Ususammuna tõi Sam iga oma jutluse eel
tervitusi oma naiselt ja lastelt.
Ja isegi, et osa inimesi naeris ta üle, jätkas ta selliste tervituste toomist.
Jätkates selle välja rääkimist
hakkasin lõpuks isegi uskuma, et see sünnib nii.
Sam kohtus lõpuks ühe noore naisega,
kellega ta ka kihlus.
Ta ei rääkinud naisele oma HIV viirusest,
kuid nõudis analüüside tegemist enne abiellumist.
Oodates analüüside tulemusi,
oli Samil keset ööd üleloomulik kohtumine Jumalaga.
Olles pea padjale pannud, tundsin, kuidas keegi kui koputas mu jalale.
Tegin silmad lahti, kuid toas polnud kedagi.
Panin pea uuesti padjale
ja kuulsin riidekapi otsast üht häält, mis ütles:
"Olen teinud seda, mida olen minust uskunud."
Sam sai oma analüüside tulemused, mis olid HIV negatiivsed.
Talle ei jõudnud see enne kohale, kui alles kirikusse minnes.
Nad laulsid laulu: "Ütleme, et oled hea
ja Su imed on valmistanud meile rõõmu."
Hakkasin nutma ega suutnud lõpetada.
Sami esimene suhe sai küll läbi, kuid Jumal tõi ta ellu kellegi teise.
Esimene asi, mis mind tema juures köitis,
oli ta suhe Jumalaga.
Ta armastas Jumalat nii väga ja oli väga lähedane Temaga.
Ta elas täiega Jumalale.
Nii tahtsin hoida väga tema ligi
ja saada osa sellest samast Jumalast, kellega ta oma elu jagas.
Mulle sai selgeks, et Jumal on enam huvitatud meist,
kui asjadest, mida me tahame Jumalalt saada.
Inimesed küsivad mu käest tihti:
"Pastor Sam, milles peitub su saladus?"
ja ma mõtlen: "Ma ei teagi...
Armastan lihtsalt Jumalat
ja vahet pole, millest ma läbi lähen -
ma ei jõua ära oodata, et olla koos Temaga. Ka igavesti."
Kuid seni, kuni olen siin maa peal, teenin Teda sõltumata olukordadest.
Sest Ta on mu Isa ja mu Sõber
ja Ta armastab mind ning hoolib minust.
Samil kulus 7. aastat oma tervenemise saamiseks.
Oota Jumalat
ükskõik, mis asja suhtes, mida usud Temalt saavat.
Ära kuula häält, mis ütleb, et Jumal ei tee seda.
Jumal on võimeline tervendama su haiguse
ja kõik muu, mis on seotud su füüsise-, tunnete-,
rahaasjade- või suhetega.
Anna oma elu Jeesusele juba täna.
Kui tahad täpsemalt teada, kuidas, võta meiega ühendust,
leides pausi ajal me kontaktandmed ekraanilt.
Jää veel meiega, kuna oleme kohe tagasi.
PÖÖRDEPUNKT
Kas on veel midagi tugevamat kui isa ja lapse vaheline side?
Nõnda nagu sa armastad, hoiad ja toidad oma lapsi,
nõnda tahab ka Jumal omada sama lähedast suhet sinuga.
Võta aega, et õppida tundma oma taevast Isa,
kes igatseb jagada sinuga oma armastavat südant.
Tere tulemast tagasi!
Me saade saab kohe läbi,
aga võid Twitteris jagada meiega oma lugu,
kasutades #hopeagainsthope (#lootusülelootuse)
Lõpetuseks aga laul "Kuni annan otsad"
Kõike head siit Ugandast ja olge õnnistatud!
Mõelda nii nagu mõtleme on kaugel OK'st
Kuid ma usun
et pole kunagi OK loobuda oma unistustest
Nii unistangi sellest, kuidas tõsta kõrgeks püha Kuningat
See on mu elu ja valik ja otsus tõsta oma käed
Ja kui muusika läheb käima, hakkan tantsima
Jooksen üle toa, kuniks jaksan vaevu hingata
Langen põrandale maha,
kuna olen andnud endast kõik ja järgi pole miskit
Ülistan seni, kuni annan otsad, sest muud võimalust lihtsalt pole
Sest kütame ikka täiega
Kütame ikka täiega, kütame ikka täiega, kui ülistame
Sest kütame ikka täiega
Kütame ikka täiega, kütame ikka täiega, kui ülistame
Sest kütame ikka täiega
Kütame ikka täiega, kütame ikka täiega, kui ülistame
Sest kütame ikka täiega
Kütame ikka täiega, kütame ikka täiega, kui ülistame
Kui tahad naerda kellegi üle, lase käia ja naera minu üle
Sest ajal, mil sa naerad tantsin nii, et maa on must
ja saan vabaks
Võin ju välja näha äge
Kuid sa ei tea, millest olen läbi käinud
Olen endiseltki läbi minemas, nii et pean lihtsalt tantsima
Jeesus oli ainus, kes päästis mu hinge
Ta otsustas kasutada seda murtud südamega meest
Haaras mu käest ja taastas mu taas
Jeesus oli ainus, kes päästis mu hinge
Jeesus oli ainus, kes tegi mu taas terveks
Nii ülistan, kuniks annan otsad
Tõlge: Anne-Ly Raukas